Diari Oficial de la Generalitat Valenciana


Sumari del DOGV 8820, del 26-05-2020 (2020/3653)

Informació pública sobre l'aprovació del Pla d'ordenació de recursos humans (PORH) de determinació dels criteris generals per a la preparació de les bases específiques de formació i constitució de les borses de treball. Expedient 004-0072/2020.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/3653


Data del document
:   22-05-2020

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Informació pública sobre l'aprovació del Pla d'ordenació de recursos humans (PORH) de determinació dels criteris generals per a la preparació de les bases específiques de formació i constitució de les borses de treball. Expedient 004-0072/2020. [2020/3653]  
En la sessió de data 18 de maig de 2020 (punt 2.17 de l'ordre del dia), el Ple de l'Ajuntament va aprovar el pla d'ordenació de recursos humans abans esmentat.  
Per tant, en compliment de la normativa vigent, particularment el que disposa l'article 94 del Decret 3/2017, de 13 de gener, del Consell, es disposa la publicació d'aquest acord en extracte el Diari Oficial de la Generalitat Valenciana (DOGV) i de manera íntegra, en el tauler d'anuncis de la seu electrònica de l'Ajuntament en l'adreça o URL https://tavernesdelavalldignasitae.sede.gva.es/sitae/  
Igualment, significar que aquest acte, de conformitat amb el que estableix l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest es podran interposar, els següents recursos:  
- Amb caràcter potestatiu, recurs de reposició o impugnar-lo directament davant de la jurisdicció contenciosa administrativa.  
En el supòsit que s'interpose el recurs de reposició, es farà davant de l'òrgan municipal que va dictar l'acte en el termini d'un mes comptador des de l'endemà de la publicació d'aquest acte en el Diari Oficial de la Generalitat Valenciana (DOGV). La seua interposició impedirà, fins a la seua resolució expressa o presumpta, la utilització de la via contenciosa administrativa de conformitat amb el que disposa la legislació de procediment administratiu. El recurs de reposició caldrà que es resolga i es notifique en el termini d'un mes, en cas contrari, s'entendrà desestimat i quedarà oberta la via contenciosa administrativa.  
  
- En el supòsit que es decidisca interposar el recurs contenciós administratiu directament, es farà, davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la publicació en el DOGV de l'acte administratiu que s'impugna.  
- Dos mesos des del dia que es notifique la resolució del recurs de reposició presentat.  
- Sis mesos, des del transcurs d'un mes des de la interposició del recurs de reposició sense que es notifique la seua resolució.  
La qual cosa es fa pública per a general coneixement.  
  
Tavernes de la Valldigna, 22 de maig de 2020.- El regidor delegat de Personal: Enrique Chofre Talens.